ตอนเด็กๆ ผมมักได้ทานบ่อยๆ พวก นมสด ขนมปังสังขยา จนตอนนี้ร้านนี้ได้พัฒนามาอีกขั้นนึง ที่ทำให้ขนมแบบที่ใครๆก็คุ้นเคย ออกมาได้หลากหลายเมนู และได้รสชาติที่คนทานตื่นเต้นตามอีกด้วยครับ

บางหวานสาขานี้ คือ สาขาที่ลาดพร้าววังหิน มีที่จอดรถสะดวกดีครับ สามารถจอดรถได้ฟรี 3 ชม.ด้วย

ร้านนี้เป็นร้านของหวานแบรนด์คนไทย ที่ผมว่ามาตรฐานดีมาก และราคาประหยัดสุดๆ ร้านก็ทำได้สวยงามน่านั่ง หวานๆ เปิดแอร์เย็นสบาย

เมนูที่สั่งวันนี้ ทานไป 3 เมนู 2 คน อิ่มอยู่ท้องได้เลยครับ
- เมนูแรกเป็นขนมปังเย็น
ด้านล่างเป็นขนมปังอบกรอบ ราดด้วยน้ำแข็งใสปั่นละเอียด แต่นเำแข็งใสรสชาตินี้พิเศษเลยครับ คือ เป็นครั้งแรกมี่ผมได้ลองทานสังขยาแบบปั่นน้ำแข็ง แถมรสชาติออกมาดีมากๆด้วย หวานหอมสังขยามากเสริฟพร้อมสังขยาและนมสดราดทานอร่อยๆเลยครับ

- อีก เมนูต่อมาเป็นปังปิ้ง แต่ไม่ใช่ปังปิ้งธรรมดา เป็นปังปิ้งรสต้มยำครับ อร่อยมาก ไม่คิดว่าจะรสชาติเข้มแบบต้มยำไทย จัดเต็มขนาดนี้ มีกุ้งใส่มาในแต่ละชิ้นด้วย รสชาติชุ่มฉ่ำมากครับ

- สุดท้าย คือ ขนมปังเนยสดกระเทียม กลิ่นหอมเนยดีครับ ชุ่มเนย แต่ไม่เลี่ยนเลย

เป็นร้านขนมที่ได้ลองแล้วประทับใจตั้งแต่ครั้งแรก จนวันนี้เลย ทานเล่นทานจริงรองท้องก็ดีไปหมดครับ